Pontificia Universidad Javeriana

Javeriana-universitetet er et romersk-katolsk pavelig universitet i Bogotá i Colombia, som også har en campus i Cali. Det tilbyr utdanning i en rekke tradisjonelle universitetsfag. Studenttallet ligger i overkant av 12 000.

Universitetet er Colombias eldste, og ble stiftet av og har hele tiden vært under ledelse av jesuittordenen.

Grunnlaget ble lagt i 1604, og i 1623 fulgte den erkebiskoppelige anerkjennelse. I 1767 måtte universitetet stenge, i sammenheng med de spanske tiltakene mot jesuittordenen.

I 1930 ble universitetet gjenåpnet av pave Pius XI.

Både nå og tidligere har en rekke norske studenter oppholdt seg der.

 Referanser 

 Eksterne lenker 
 Pontificia Universidad Javeriana i Bogotá
 Pontificia Universidad Javeriana i Cali

Kategori:Universiteter i Colombia
Kategori:Pavelige universiteter og kollegier
Kategori:Jesuittordenen
Kategori:Etableringer i 1623
Kategori:Utdanningsinstitusjoner etablert i 1620-årene
Kategori:1623 i Sør-Amerika